PMIndiaData/PMIndiaSum huggingface dataset:
രാജ്യസഭ പരിഗണിക്കാനിരിക്കുന്ന നളന്ദ സര്‍വകലാശാല (ഭേദഗതി)ബില്‍ 2013 പിന്‍വലിക്കാനുള്ള നിര്‍ദ്ദേശത്തിന് മന്ത്രിസഭയുടെ അനുമതി

രാജ്യസഭയില്‍ തീര്‍പ്പാകാതെ കിടക്കുന്ന നളന്ദ സര്‍വകലാശാല (ഭേദഗതി)ബില്‍ 2013 പിന്‍വലിക്കാനുള്ള നിര്‍മദ്ദശത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. 2009 ഒക്‌ടോബറില്‍ തായ്‌ലന്‍ഡില്‍ നടന്ന നാലമാത് കിഴക്കന്‍ ഏഷ്യ ഉച്ചകോടിയിലെ സംയുക്ത പ്രസ്താവനയിലൂടെ അടിസ്ഥാനത്തിലാണ് നളന്ദ സര്‍വകലാശാല ആരംഭിക്കാന്‍ തീരുമാനിച്ചത്. സ്‌റ്റേറ്റിന്‍െ ഉടമസ്ഥതയില്‍ അല്ലാത്തതും ലാഭേച്ഛയില്ലാത്തുമായ മതേതരമായ, സ്വയം ഭരണ അന്തര്‍ദ്ദേശീയ സ്ഥാപനമായി ഇത് ആരംഭിക്കുന്നതിനെ പ്രസ്താവന പിന്തുണച്ചിരുന്നു. അതിന്റെ തുടര്‍ച്ചായയി പാര്‍ലമെന്റ് നളന്ദ സര്‍വകലാശാല നിയമം 2010 പാസ്സാക്കുകയും അത് 2010 നവംബര്‍ 25ന് നിലവില്‍ വരികയും ചെയ്തിരുന്നു. രാജ്യസഭയില്‍ തീര്‍പ്പാകാതെ കിടക്കുന്ന 2013 ഓഗസ്റ്റ് 26ന് അവതരിപ്പിച്ച നളന്ദ സര്‍വകലാശാ (ഭേദഗതി)ബില്‍ 2013 പിന്‍വലിക്കാനുള്ളതാണ് ഇപ്പോഴത്തെ നിര്‍ദ്ദേശം. നളന്ദ സര്‍വകലാശാല നിയമം 2010ലെ നിലവിലെ ചില വ്യവസ്ഥകള്‍ ഭേദഗതി ചെയ്യുന്നതിനും പുതിയ ചില വ്യവസ്ഥകള്‍ കൂട്ടിച്ചേര്‍ക്കുന്നതിനുമുള്ളതായിരുന്നു അത്. എന്നാല്‍ ഇന്ത്യന്‍ രാഷ്ട്രപതിയുടെ അംഗീകാരത്തോടെ 2016 നവംബര്‍ 21ന് നളന്ദ സര്‍വകലാശാല നിയമം 2010ന്റെ അടിസ്ഥാനത്തില്‍ നളന്ദ സര്‍വകലാശാലയിലെ ഭരണസമിതി രൂപീകരിച്ചു. നിര്‍ദിഷ്ട ഭേദഗതികള്‍ സംബന്ധിച്ച അന്തിമതീരുമാനം എടുക്കുന്നതിനു മുമ്പ് ഈ ഭേദഗതി ബില്‍ നളന്ദ സര്‍വകലാശാലയിലെ പുതിയ ഭരണസമിതിയുമായി ചര്‍ച്ചചെയ്യേണ്ടതുണ്ട്. അതിന് പുറമെ, നിലവിലെ ഭരണസമിതി നളന്ദ സര്‍വകലാശാല നിയമം 2010 ഒന്നുകൂടി സമ്പൂര്‍ണമായി പരിശോധിച്ച് പുതുതായി എവിടെയെങ്കിലുമൊക്കെ ഭേദഗതികള്‍/കൂട്ടിച്ചേര്‍ക്കലുകള്‍ വേണമെങ്കില്‍ അത് നിര്‍ദേശിക്കും. വിദേശകാര്യ മന്ത്രി ശ്രീമതി സുഷമാ സ്വരാജ് ആണ് 2014 സെപ്റ്റംബറില്‍ ഇവിടുത്തെ അധ്യാപനത്തിന് തുടക്കം കുറിച്ചത്. ആദരണീയനായ ഇന്ത്യന്‍ രാഷ്ട്രപതി ഈ സര്‍വകലാശാലയിലെ പരിശോധകനാണ്. ഡോ: വിജയ്ഭാസ്‌ക്കറാണ് ചാന്‍സലറും പ്രൊഫസര്‍ സുസൈനാ സിംഗ് വൈസ് ചാന്‍സലറുമാണ്. നിലവില്‍ സര്‍വകലാശാലയിലെ മൂന്നു വിഭാഗങ്ങളായ സ്‌കൂള്‍ ഓഫ് ഹിസ്‌റ്റോറിക്കല്‍ സ്റ്റഡീസ്, സ്‌കൂള്‍ ഓഫ് ഇക്കോളജിക്കല്‍ ആന്‍ഡ് എന്‍വയേണ്‍മെന്റ് സ്റ്റഡീസ്, സ്‌കൂള്‍ ഓഫ് ബുദ്ധിസ്റ്റ് സ്റ്റഡീസ് എന്നിവയിലായി 116 വിദ്യാര്‍ഥികളുണ്ട്. 21 രാജ്യങ്ങളില്‍ നിന്നുള്ള 35 അന്താരാഷ്ട്ര വിദ്യാര്‍ഥികളും ഇതില്‍ ഉള്‍പ്പെടുന്നു.
പ്രധാനമന്ത്രി ഗരീബ് കല്യാൺ അന്ന യോജന  2022 ഏപ്രിൽ മുതൽ 6 മാസത്തേക്ക് കൂടി  നീട്ടുന്നതിന് കേന്ദ്ര മന്ത്രിസഭയുടെ അംഗീകാരം

സമൂഹത്തിലെ ദരിദ്രരും ദുർബലരുമായ വിഭാഗങ്ങളോടുള്ള ഉത്കണ്ഠയും സംവേദനക്ഷമതയും കണക്കിലെടുത്ത്, പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം പ്രധാനമന്ത്രി ഗരീബ് കല്യാൺ അന്ന യോജന (പിഎം-ജികെഎവൈ) പദ്ധതി 2022 സെപ്റ്റംബർ വരെ ആറ് മാസത്തേക്ക് കൂടി നീട്ടുന്നതിന് അംഗീകാരം നൽകി . പിഎം-ജികെഎവൈ പദ്ധതിയുടെ അഞ്ചാം ഘട്ടം 2022 മാർച്ചിൽ അവസാനിക്കേണ്ടതായിരുന്നു. ലോകത്തിലെ ഏറ്റവും വലിയ ഭക്ഷ്യസുരക്ഷാ പദ്ധതി എന്ന നിലയിൽ പിഎം-ജികെഎവൈ 2020 ഏപ്രിൽ മുതൽ നടപ്പിലാക്കിക്കൊണ്ടിരിക്കുകയാണ് . പദ്ധതിക്കായി ഗവണ്മെന്റ് ഇത് വരെ ഏകദേശം 2 .60 ലക്ഷം കോടി രൂപ ചെലവിട്ടു കഴിഞ്ഞു. കൂടാതെ മറ്റൊരു 80 ,000 കോടി രൂപ കൂടി 2022 സെപ്തംബര് വരെയുള്ള ആറ് മാസക്കാലത്തേയ്ക്കു ചിലവിടും. ഇതോടെ പിഎം-ജികെഎവൈ പദ്ധതിയുടെ മൊത്തം ചെലവ് 3 .40 ലക്ഷം കോടി രൂപയാകും. രാജ്യത്തുടനീളമുള്ള ഏകദേശം 80 കോടി ഗുണഭോക്താക്കളെ ഉൾക്കൊള്ളുന്ന ഇ പദ്ധതി , മുമ്പത്തെപ്പോലെ പൂർണമായും കേന്ദ്ര ഗവണ്മെന്റ് ധനസഹായത്തോടെയായിരിക്കും നടപ്പാക്കുക . കോവിഡ്-19 മഹാമാരി ഗണ്യമായി കുറയുകയും സാമ്പത്തിക പ്രവർത്തനങ്ങൾക്ക് ആക്കം കൂട്ടുകയും ചെയ്യുന്നുണ്ടെങ്കിലും, ഈ വീണ്ടെടുപ്പിന്റെ സമയത്ത് ഒരു പാവപ്പെട്ട കുടുംബവും ഭക്ഷണമില്ലാതെ ഉറങ്ങാൻ പോകുന്നില്ലെന്ന് ഈ പിഎം-ജികെഎവൈ വിപുലീകരണം ഉറപ്പാക്കും. വിപുലീകൃത പിഎം-ജികെഎവൈ പ്രകാരം ഓരോ ഗുണഭോക്താവിനുംദേശീയ ഭക്ഷ്യ ഭദ്രത പദ്ധതിക്ക് കീഴിലുള്ള തന്റെ സാധാരണ ക്വാട്ട ഭക്ഷ്യധാന്യത്തിന് പുറമേ ഒരാൾക്ക് പ്രതിമാസം 5 കിലോ സൗജന്യ റേഷൻ ലഭിക്കും. ഇതിനർത്ഥം ഓരോ പാവപ്പെട്ട കുടുംബത്തിനും സാധാരണ റേഷൻ വിഹിതത്തിന്റെ ഇരട്ടിയോളം ലഭിക്കും. പിഎം-ജികെഎവൈ പദ്ധതിക്ക് കീഴിൽ അഞ്ചാം ഘട്ടം വരെ ഗവണ്മെന്റ് ഏകദേശം 759 ലക്ഷം മെട്രിക് ടൺ സൗജന്യ ഭക്ഷ്യധാന്യങ്ങൾ അനുവദിച്ചിരുന്നു എന്നത് എടുത്തുപറയേണ്ടതാണ്. ഇപ്പോൾ 1,003 ലക്ഷം മെട്രിക് ടൺ ഭക്ഷ്യധാന്യമായി . രാജ്യത്തുടനീളമുള്ള ഏകദേശം 5 ലക്ഷം റേഷൻ കടകളിൽ നിന്ന് വൺ നേഷൻ വൺ റേഷൻ കാർഡ് പദ്ധതിക്ക് കീഴിലുള്ള ഏതൊരു കുടിയേറ്റ തൊഴിലാളിക്കും അല്ലെങ്കിൽ ഗുണഭോക്താവിനും പോർട്ടബിലിറ്റി വഴി സൗജന്യ റേഷന്റെ പ്രയോജനം ലഭിക്കും. ഇതുവരെ, 61 കോടിയിലധികം പോർട്ടബിലിറ്റി ഇടപാടുകൾ തങ്ങളുടെ വീടുകളിൽ നിന്ന് ദൂരെ കഴിയുന്ന ഗുണഭോക്താക്കൾക്ക് പ്രയോജനം ചെയ്തു. നൂറ്റാണ്ടിലെ ഏറ്റവും മോശമായ പകർച്ചവ്യാധികൾക്കിടയിലും, ഗവണ്മെന്റ് കർഷകർക്ക് എക്കാലത്തെയും ഉയർന്ന തുക നൽകികൊണ്ടാണ് ഇതുവരെയുള്ള ഏറ്റവും ഉയർന്ന സംഭരണം സാധ്യമാക്കിയത്, കാർഷികമേഖലയിലെ ഈ റെക്കോർഡ് ഉൽപ്പാദനത്തിന് അന്നദാതാക്കളായ ഇന്ത്യൻ കർഷകർ അഭിനന്ദനം അർഹിക്കുന്നു. –ND–
പ്രധാനമന്ത്രി  റഷ്യൻ   പ്രസിഡൻറ് വ്ളാഡിമിർ പുടിനുമായി  സംസാരിച്ചു

പ്രധാനമന്ത്രി ശ്രീ നരേന്ദ്ര മോദി ഇന്ന് റഷ്യൻ ഫെഡറേഷൻ പ്രസിഡൻറ് വ്ളാഡിമിർ പുടിനുമായി ടെലിഫോൺ സംഭാഷണം നടത്തി. ഷാങ്ഹായി ഉച്ചകോടിയുടെ ഭാഗമായി സമർഖണ്ഡിൽ നടന്ന കൂടിക്കാഴ്ചയെ തുടർന്ന് ഊർജ സഹകരണം, വ്യാപാരം, നിക്ഷേപം, പ്രതിരോധ, സുരക്ഷാ സഹകരണം, മറ്റ് പ്രധാന മേഖലകൾ എന്നിവയുൾപ്പെടെ ഉഭയകക്ഷി ബന്ധത്തിന്റെ നിരവധി വശങ്ങൾ ഇരു നേതാക്കളും അവലോകനം ചെയ്തു. ഉക്രെയ്നിലെ സംഘർഷത്തിന്റെ പശ്ചാത്തലത്തിൽ, സംഭാഷണത്തിനും നയതന്ത്രത്തിനുമുള്ള തന്റെ ആഹ്വാനം പ്രധാനമന്ത്രി ആവർത്തിച്ചു. ജി-20-യിലെ ഇന്ത്യയുടെ പ്രസിഡൻസിയെ കുറിച്ച് പ്രധാനമന്ത്രി പ്രസിഡന്റ് പുടിനോട് വിശദീകരിച്ചു, അതിന്റെ പ്രധാന മുൻഗണനകൾ എടുത്തുകാണിച്ചു. ഇന്ത്യയുടെ അധ്യക്ഷതയിൽ ഷാങ്ഹായ് സഹകരണ സംഘടനയിലും ഇരു രാജ്യങ്ങളും ഒരുമിച്ച് പ്രവർത്തിക്കുമെന്നും അദ്ദേഹം പ്രതീക്ഷ പ്രകടിപ്പിച്ചു. പരസ്പരം നിരന്തരം സമ്പർക്കം പുലർത്താൻ നേതാക്കൾ സമ്മതിച്ചു. –ND–
കുടിയേറ്റത്തിനും സഞ്ചാരത്തിനും ഇന്ത്യയും ഫ്രാന്‍സും പങ്കാളിത്തക്കരാര്‍ ഒപ്പിടുന്നതിനു മന്ത്രിസഭയുടെ അംഗീകാരം

കുടിയേറ്റത്തിനും സഞ്ചാരത്തിനും ഇന്ത്യയും ഫ്രാന്‍സും പങ്കാളിത്തക്കരാര്‍ ഒപ്പിടുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭ അംഗീകാരം നല്‍കി. ഫ്രഞ്ച് പ്രസിഡന്റിന്റെ വരാനിരിക്കുന്ന ഇന്ത്യാ സന്ദര്‍ശന വേളയില്‍ കരാര്‍ ഒപ്പുവെക്കപ്പെടുമെന്നാണു കരുതുന്നത്. ജനങ്ങള്‍ തമ്മിലുള്ള ബന്ധം, വിദ്യാര്‍ഥികളൂടെയും വിദ്യഭ്യാസ വിചക്ഷണന്‍മാരുടെയും ഗവേഷകരുടെയും തൊഴില്‍വൈദഗ്ധ്യമുള്ളവരുടെയും യാത്രകള്‍ പ്രോല്‍സാഹിപ്പിക്കല്‍, ഇരു രാജ്യങ്ങളിലേക്കുമുള്ള അനധികൃത കുടിയേറ്റവും മനുഷ്യക്കടത്തും നേരിടുന്നതിനായി സഹകരിക്കല്‍ എന്നീ കാര്യങ്ങളില്‍ ഒരു പ്രധാന നാഴികക്കല്ലായിത്തീരും കരാര്‍. ഫ്രാന്‍സുമായി വിവിധ മേഖലകളില്‍ ഇന്ത്യക്കുള്ള ബന്ധം വര്‍ധിച്ചുവരുന്നതിനു തെളിവാണു കരാര്‍. ഇരു രാജ്യങ്ങള്‍ക്കിടയിലുള്ള വിശ്വസവും ആത്മവിശ്വാസവും വര്‍ധിച്ചുവരുന്നതിന്റെ സൂചനയുമാണിത്. തുടക്കത്തില്‍ ഏഴു വര്‍ഷത്തേക്കു പ്രാബല്യമുണ്ടായിരിക്കുന്ന കരാര്‍, സംയുക്ത പ്രവര്‍ത്തക ഗ്രൂപ്പിന്റെ നിരീക്ഷിണത്തിനു വിധേയമായി സ്വയം പുതുക്കപ്പെടുന്നതിനുള്ള വ്യവസ്ഥകളോടു കൂടിയതാണ്.
തമിഴ്നാട്ടിലെ തഞ്ചാവൂരിലുണ്ടായ അപകടത്തില്‍ പ്രധാനമന്ത്രി അനുശോചനം രേഖപ്പെടുത്തി

തമിഴ്നാട്ടിലെ തഞ്ചാവൂരിലുണ്ടായ അപകടത്തില്‍ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. അപകടത്തില്‍ മരിച്ചവര്‍ക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയില്‍ നിന്ന് (പിഎംഎന്‍ആര്‍എഫ്) നിന്ന് ധനസഹായം നല്‍കുമെന്ന് ശ്രീ മോദി പ്രഖ്യാപിച്ചു. പ്രധാനമന്ത്രിയുടെ ഓഫീസ് ട്വീറ്റ് ചെയ്തു ; 'തമിഴ്നാട്ടിലെ തഞ്ചാവൂരിലുണ്ടായ അപകടത്തില്‍ അഗാധമായ വേദനയുണ്ട്. ദുഃഖത്തിന്റെ ഈ വേളയില്‍ എന്റെ ചിന്തകള്‍ ദുഃഖിതരായ കുടുംബങ്ങള്‍ക്കൊപ്പമാണ്. പരിക്കേറ്റവര്‍ ഉടന്‍ സുഖം പ്രാപിക്കുമെന്ന് ഞാന്‍ പ്രതീക്ഷിക്കുന്നു : പ്രധാനമന്ത്രി' 'തമിഴ്‌നാട്ടിലെ തഞ്ചാവൂരില്‍ ദുരന്തത്തില്‍ ജീവന്‍ നഷ്ടപ്പെട്ടവരുടെ അടുത്ത ബന്ധുക്കള്‍ക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയില്‍ നിന്ന് രണ്ട് ലക്ഷം രൂപ വീതവും, പരിക്കേറ്റവര്‍ക്ക് 50,000 രൂപ നല്‍കും : പ്രധാനമന്ത്രി' –ND–
പ്രധാനമന്ത്രി സിഖ് പുതുവത്സരത്തിൽ ജനങ്ങൾക്ക് ആശംസകൾ നേർന്നു

സിഖ് പുതുവർഷത്തിന്റെ തുടക്കത്തിൽ പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ആശംസകൾ നേർന്നു. ഒരു ട്വീറ്റിൽ പ്രധാനമന്ത്രി പറഞ്ഞു : സിഖ് പുതുവത്സരാശംസകൾ. എല്ലാവർക്കും നല്ല ആരോഗ്യവും ഐശ്വര്യവും നൽകി വാഹേഗുരു അനുഗ്രഹിക്കട്ടെ. ഗുരു സാഹിബുമാരുടെ അനുശാസനങ്ങൾ അവയുടെ പ്രകാശത്താൽ ലോകത്തെ പ്രകാശിഭിതമാക്കികൊണ്ടേയിരിക്കട്ടെ ."
പ്രധാനമന്ത്രി ന്യൂയോര്‍ക്ക് നഗരത്തിലെത്തി; സി.ഇ.ഒമാരുമൊത്തുള്ള കൂടിക്കാഴ്ച സെപറ്റംബര്‍ 24 ന്

പ്രധാനമന്ത്രി ശ്രീ. നരേന്ദ്ര മോദി 2015 സെപ്റ്റംബര് 23ന് വൈകുന്നരം ന്യൂയോര്ക്ക് നഗരത്തിലെത്തി. സെപ്റ്റംബര് 24ന് ന്യൂയോര്ക്ക് നഗരത്തില് വിവിധ കമ്പനി മേധാവികളുമൊത്തുള്ള കൂടിക്കാഴ്ചയില് ഇന്ത്യയിലെ വ്യത്യസ്ത നിക്ഷേപ അവസരങ്ങളെക്കുറിച്ച് അദ്ദേഹം അവരെ ധരിപ്പിക്കും. ജെ.പി.മോര്ഗന്, ബ്ലഡ്സ്റ്റോണ് തുടങ്ങിയ ധനകാര്യ കമ്പനി മേധാവികളുമായി കൂടിക്കാഴ്ച നടത്തുന്ന പ്രധാനമന്ത്രി അമേരിക്കയിലെ മറ്റ് പ്രമുഖ സി.ഇ.ഒ മാരുമായും ആശയവിനിമയം നടത്തും. ടൈം മാസിക, ഫോര്ച്യൂ എന്നിവയുമായി ചേര്ന്ന് കേന്ദ്ര വ്യവസായനയ പ്രോത്സാഹന വകുപ്പാണ് പരിപാടി സംഘടിപ്പിച്ചിട്ടുള്ളത്. ലോക്കഹീഡ് മാര്ട്ടിന്, ബോയിങ്ങ്, മാസ്റ്റര് കാര്ഡ് തുടങ്ങിയ കമ്പനികളുടെ മേധാവികള് ഈ യോഗത്തില് സംബന്ധിക്കും. മാധ്യമം, സാങ്കേതിക വിദ്യ, വാര്ത്താ വിനിമയം തുടങ്ങിയ മേഖലകള് കേന്ദ്രീകരിച്ചാവും ചര്ച്ചകള്. ഗയാന പ്രസിഡന്റ് ശ്രീ. ഡാവിഡ് എ. ഗ്രാംഗറുമായി പ്രധാനമന്ത്രി ഉഭയകക്ഷി ചര്ച്ച നടത്തും.
അംഗോളയുടെ പ്രസിഡന്റായി വീണ്ടും തിരഞ്ഞെടുക്കപ്പെട്ട ജോവോ മാനുവൽ ഗോൺകാൽവ്സ് ലോറൻകോയെ പ്രധാനമന്ത്രി അഭിനന്ദിച്ചു

അംഗോളയുടെ പ്രസിഡന്റായി വീണ്ടും തിരഞ്ഞെടുക്കപ്പെട്ട ജോവോ മാനുവൽ ഗോൺകാൽവ്സ് ലോറൻകോയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ട്വീറ്റിൽ പ്രധാനമന്ത്രി പറഞ്ഞു : "അങ്കോളയുടെ പ്രസിഡന്റായി വീണ്ടും തിരഞ്ഞെടുക്കപ്പെട്ട ജോവോ മാനുവൽ ഗോൺകാൽവ്സ് ലോറൻകോയ്ക്ക് അഭിനന്ദനങ്ങൾ. നമ്മുടെ ഉഭയകക്ഷി ബന്ധം ശക്തിപ്പെടുത്തുന്നതിന് ഒരുമിച്ച് പ്രവർത്തിക്കാൻ ഞാൻ ആഗ്രഹിക്കുന്നു."
പ്രധാനമന്ത്രി പാഴ്‌സി സമുദായത്തിന് നവ്‌റോസ് ആശംസ നേര്‍ന്നു

പാഴ്‌സി പുതുവര്‍ഷദിനമായ നവ്‌റോസിനോടനുബന്ധിച്ച് പാഴ്‌സി സമുദായത്തിന് പ്രധാനമന്ത്രി ശ്രീ. നരേന്ദ്ര മോദി ആശംസകള്‍ നേര്‍ന്നു. ”എല്ലാ പാഴ്‌സി സുഹൃത്തുക്കള്‍ക്കും നവ്‌റോസ് മുബാറക്ക് ! സന്തോഷവും, സമൃദ്ധിയും, നല്ല ആരോഗ്യവും നിറഞ്ഞ ഒരു വര്‍ഷമാകട്ടെ ഇതെന്ന് പ്രാര്‍ത്ഥിക്കുന്നു” പ്രധാനമന്ത്രി പറഞ്ഞു.
പ്രധാനമന്ത്രി നാളെ  യുപിയിലെ ബൽറാംപൂർ സന്ദർശിച്ച്  സരയൂ നഹർ ദേശീയ പദ്ധതിയുടെ ഉദ്ഘാടനം നിർവഹിക്കും

പ്രധാനമന്ത്രി ശ്രീ നരേന്ദ്ര മോദി ഉത്തർപ്രദേശിലെ ബൽറാംപൂർ സന്ദർശിക്കുകയും ഡിസംബർ 11 ന് ഉച്ചയ്ക്ക് ഒരു മണിക്ക് സരയൂ നഹർ ദേശീയ പദ്ധതിയുടെ ഉദ്ഘാടനം നിർവഹിക്കുകയും ചെയ്യും. പദ്ധതിയുടെ പ്രവർത്തനങ്ങൾ 1978-ൽ ആരംഭിച്ചെങ്കിലും ബജറ്റ് പിന്തുണയുടെ തുടർച്ചയും വകുപ്പുകൾ തമ്മിലുള്ള ഏകോപനവും മതിയായ നിരീക്ഷണവും ഇല്ലാത്തതിനാൽ നാല് പതിറ്റാണ്ടുകൾ കഴിഞ്ഞിട്ടും ഇത് നീണ്ടുപോയി. കർഷക ക്ഷേമത്തിനും ശാക്തീകരണത്തിനുമുള്ള പ്രധാനമന്ത്രിയുടെ കാഴ്ചപ്പാടും ദേശീയ പ്രാധാന്യമുള്ള ദീർഘകാല പദ്ധതികൾക്ക് മുൻഗണന നൽകാനുള്ള അദ്ദേഹത്തിന്റെ പ്രതിജ്ഞാബദ്ധതയും പദ്ധതിയിൽ ആവശ്യമായ ശ്രദ്ധ ചെലുത്തി. തൽഫലമായി, സമയബന്ധിതമായി പൂർത്തിയാക്കുക എന്ന ലക്ഷ്യത്തോടെ 2016-ൽ പദ്ധതി പ്രധാനമന്ത്രി കൃഷി സിഞ്ചായീ യോജനയുടെ കീഴിൽ കൊണ്ടുവന്നു. ഈ ഉദ്യമത്തിൽ, പുതിയ സ്ഥലമെടുപ്പിന് പുതിയ കനാലുകൾ നിർമ്മിക്കുന്നതിനും പദ്ധതിയിലെ നിർണായക വിടവുകൾ നികത്തുന്നതിനും മുമ്പുള്ള ഭൂമി ഏറ്റെടുക്കലുമായി ബന്ധപ്പെട്ട് നിലനിൽക്കുന്ന വ്യവഹാരങ്ങൾ പരിഹരിക്കുന്നതിനും നൂതനമായ പരിഹാരങ്ങൾ കണ്ടെത്തി. പദ്ധതിയിൽ ശ്രദ്ധ കേന്ദ്രീകരിച്ചതിന്റെ ഫലമായി ഏകദേശം നാല് വർഷത്തിനുള്ളിൽ പദ്ധതി പൂർത്തിയാക്കാൻ കഴിഞ്ഞു. സരയൂ നഹർ നാഷണൽ പ്രോജക്ട് ആകെ 9800 കോടിയിലധികം രൂപ ചെലവിട്ടാണ് നിർമ്മിച്ചിരിക്കുന്നത്. , അതിൽ 4600 കോടിയിലധികം രൂപ കഴിഞ്ഞ നാല് വർഷത്തിനുള്ളിൽ വകയിരുത്തി. പ്രദേശത്തെ ജലസ്രോതസ്സുകളുടെ പരമാവധി ഉപയോഗം ഉറപ്പാക്കാൻ അഞ്ച് നദികളെ – ഘഘര, സരയൂ, രപ്തി, ബംഗംഗ, രോഹിണി എന്നിവ പരസ്പരം ബന്ധിപ്പിക്കുന്നതും പദ്ധതിയിൽ ഉൾപ്പെടുന്നു. 14 ലക്ഷം ഹെക്ടർ സ്ഥലത്തെ ജലസേചനത്തിന് ഉറപ്പായും ജലം നൽകുന്ന പദ്ധതി 6200 ഗ്രാമങ്ങളിലെ 29 ലക്ഷം കർഷകർക്ക് പ്രയോജനം ചെയ്യും. കിഴക്കൻ ഉത്തർപ്രദേശിലെ ബഹ്റൈച്ച്, ശ്രാവസ്തി, ബൽറാംപൂർ, ഗോണ്ട, സിദ്ധാർത്ഥനഗർ, ബസ്തി, സന്ത് കബീർ നഗർ, ഗോരഖ്പൂർ, മഹാരാജ്ഗഞ്ച് എന്നീ ഒമ്പത് ജില്ലകൾക്ക് ഇത് പ്രയോജനപ്പെടും. പദ്ധതിയുടെ ക്രമാതീതമായ കാലതാമസത്തിന്റെ ദുരിതമനുഭവിക്കുന്ന മേഖലയിലെ കർഷകർക്ക് ഇപ്പോൾ നവീകരിച്ച ജലസേചന സാധ്യതയിൽ നിന്ന് വളരെയധികം പ്രയോജനം ലഭിക്കും. അവർക്ക് ഇപ്പോൾ വലിയ തോതിൽ വിളകൾ വളർത്താനും പ്രദേശത്തിന്റെ കാർഷിക സാധ്യതകൾ പരമാവധി വർദ്ധിപ്പിക്കാനും കഴിയും.
പ്രധാനമന്ത്രി  ശ്രീ. അടൽ ബിഹാരി വാജ്‌പേയിക്ക് ശ്രദ്ധാഞ്ജലി അർപ്പിച്ചു

പ്രധാനമന്ത്രി ശ്രീ. നരേന്ദ്ര മോദി ശ്രീ. അടൽ ബിഹാരി വാജ്‌പേയിയുടെ ജയന്തിയിൽ അദ്ദേഹത്തിന് ശ്രദ്ധാഞ്ജലി അർപ്പിച്ചു ” അടൽജിയ്ക്ക് അദ്ദേഹത്തിന്റെ ജയന്തിയിൽ ശ്രദ്ധാഞ്ജലികൾ . അദ്ദേഹം സ്വപ്നം കണ്ട ഇന്ത്യ സൃഷ്ട്ടിക്കുന്നതിനുള്ള നമ്മുടെ പ്രതിബദ്ധത നമുക്ക് ആവർത്തിക്കാം, ” പ്രധാനമന്ത്രി പറഞ്ഞു .
മുഖ്യമന്ത്രിക്കൊപ്പമുള്ള യോഗത്തില്‍ ഒഡിഷയിലെ വരള്‍ച്ചയും ജലക്ഷാമവും പ്രധാനമന്ത്രി വിലയിരുത്തി

ഒഡിഷയുടെ വിവിധ ഭാഗങ്ങളിലെ ജലക്ഷാമവും വരള്‍ച്ചയും വിലയിരുത്താന്‍ പ്രധാനമന്ത്രി ശ്രീ. നരേന്ദ്ര മോദി ഉന്നതതലയോഗം വിളിച്ചുചേര്‍ത്തു. സംസ്ഥാന മുഖ്യമന്ത്രി ശ്രീ. നവീന്‍ പട്‌നായിക്കും ഉന്നത കേന്ദ്ര, സംസ്ഥാന ഉദ്യോഗസ്ഥരും പങ്കെടുത്തു. ദേശീയ ദുരിതാശ്വാസനിധിയില്‍നിന്ന് 600.52 കോടി രൂപ ഒഡിഷയ്ക്ക് അനുവദിച്ചു. സംസ്ഥാന ദുരിതാശ്വാസനിധിയിലേക്കുള്ള കേന്ദ്രവിഹിതമായി അനുവദിച്ച 560.25 കോടിക്കു പുറമേയാണിത്. 2016-17ലേക്കുള്ള സംസ്ഥാന ദുരിതാശ്വാസനിധിയിലേക്കുള്ള കേന്ദ്രവിഹിതത്തിന്റെ ആദ്യഗഡുവായി 294.375 കോടി രൂപയും അനുവദിച്ചു. ജലസംരക്ഷണദൗത്യത്തിന്റെ ഭാഗമായി കൃഷിയാവശ്യത്തിനുള്ള 25000 കുളങ്ങളും 7000 ചെക്ക് ഡാമുകളും 4000 നീരൊഴുക്കിന്റെ ദിശ മാറ്റിവിടുന്ന ചിറകളും 4000 ഊറലുള്ള കുളങ്ങളും 400 ജലസംഭരണികളും 350 പൊതുകുളങ്ങളും നിര്‍മിച്ചു. പ്രധാനമന്ത്രി കൃഷി സീഞ്ചായ് യോജന പദ്ധതി പ്രകാരമുള്ള ജില്ലാതല ജലസേചനപദ്ധതികള്‍ 30 ജില്ലകളിലും പൂര്‍ത്തിയാക്കിതയായി മുഖ്യമന്ത്രി യോഗത്തില്‍ വ്യക്തമാക്കി. പദ്ധതി അതിവേഗം നടപ്പാക്കാന്‍ പ്രതിജ്ഞാബദ്ധമാണെന്നും അദ്ദേഹം പറഞ്ഞു. കാര്‍ഷികപദ്ധതികളുടെയും പൈപ്പുകളിലൂടെയുള്ള ജലവിതരണപദ്ധതിയുടെയും ഗ്രാമപ്രദേശങ്ങളില്‍ ബാങ്കിങ് സേവനം ലഭ്യമാക്കുന്ന പദ്ധതിയുടെയും പ്രവര്‍ത്തന പുരോഗതി യോഗം വിലയിരുത്തി. കേന്ദ്രവും സംസ്ഥാനവും സഹകരിച്ചു പ്രവര്‍ത്തിക്കാനുള്ള തീരുമാനത്തോടെയാണു യോഗം സമാപിച്ചത്.
ഹൈ ത്രുപുട്ട് കോവിഡ്-19 പരിശോധനാ സൗകര്യത്തിന്
പ്രധാനമന്ത്രി ജൂലൈ 27ന് സമാരംഭം കുറിയ്ക്കും

ഹൈ ത്രൂപുട്ട് കോവിഡ്-19 പരിശോധാന സൗകര്യത്തിന് വിഡിയോ കോണ്‍ഫറന്‍സിംഗിലൂടെ പ്രധാനമന്ത്രി ശ്രീ നരേന്ദ്രമോദി ജൂലൈ 27ന് സമാരംഭം കുറിയ്ക്കും. ഈ സൗകര്യം രാജ്യത്തെ പരിശോധനാ സംവിധാനം ശക്തിപ്പെടുത്തുകയും നേരത്തെ രോഗം കണ്ടെത്തുന്നതും ചികിത്സിക്കുന്നതും ശക്തിപ്പെടുത്തുകയും അതിലൂടെ മഹാമാരിയുടെ വ്യാപനം നിയന്ത്രിക്കുന്നതിന് സഹായിക്കുകയും ചെയ്യും. നോയിഡയിലെ ഐ.സി.എം.ആര്‍-നാഷണല്‍ ഇന്‍സ്റ്റിറ്റ്യൂട്ട് ഓഫ് കാന്‍സര്‍ പ്രിവന്‍ഷന്‍ ആന്റ് റിസര്‍ച്ച്, മുംബൈയിലെ ഐ.സി.എം.ആര്‍-നാഷണല്‍ ഇന്‍സ്റ്റിറ്റ്യൂട്ട് ഫോര്‍ റിസര്‍ച്ച് ഇന്‍ റീപ്രൊഡക്ടീവ് ഹെല്‍ത്ത്, കൊല്‍ക്കത്തയിലെ ഐ.സി.എം.ആര്‍-നാഷണല്‍ ഇന്‍സ്റ്റിറ്റ്യൂട്ട് ഫോര്‍ കോളറ ആന്റ് എന്റ്റെറിക് ഡിസീസസ് എന്നിവിടങ്ങളിലാണ് ഈ മൂന്ന് ഹൈ-ത്രുപുട്ട് പരിശോധാന സൗകര്യങ്ങള്‍ ഒരുക്കുന്നത്, ഇവിടെ പ്രതിദിനം 10,000 സാമ്പിളുകള്‍ പരിശോധിക്കാന്‍ കഴിയുകയും ചെയ്യും. ഈ ലാബുകള്‍ പരിശോധന തുടങ്ങിയതിന് ശേഷം ഫലം ലഭിക്കാനുള്ള സമയം കുറയ്ക്കുകയും ലാബ് ജീവനക്കാരെ രോഗംപരത്തുന്ന €ിനിക്കല്‍ വസ്തുക്കളുമായുള്ള സമ്പര്‍ക്കം കുറയ്ക്കുകയും ചെയ്യും. ഈ ലാബുകളില്‍ കോവിഡ് ഇതര അസുഖങ്ങള്‍ക്കുള്ള പരിശോധനയും നടത്താനാകും. മഹാമാരിക്ക് ശേഷം ഹെപ്പറ്റൈറ്റീസ് ബി, സി. എച്ച്.ഐ.വി, മൈക്രോബാക്ടീരിയം ട്യൂബര്‍ക്യുലോസിസ്, സൈറ്റോമെഗാല്‍വേവൈറസ്, ചാലമൈഡിയ, നൈസേരിയ, ഡൈങ്കു തുടങ്ങിയവയ്ക്കുള്ള പരിശോധന നടത്താന്‍ സാധിക്കും. മഹാരാഷ്ട്ര, പശ്ചിമബംഗാള്‍, ഉത്തര്‍ പ്രദേശ് മുഖ്യമന്ത്രിമാര്‍ശക്കാപ്പം കേന്ദ്ര ആരോഗ്യ കുടുംബക്ഷേ ശാസ്ത്ര സാങ്കേതിക മന്ത്രിയും ചടങ്ങില്‍ പങ്കെടുക്കും.
പ്രധാനമന്ത്രി നാളെ രാജ്യത്തെ വിദ്യാഭ്യാസ സമൂഹത്തെ അഭിസംബോധന ചെയ്യും

ദേശീയ വിദ്യാഭ്യാസ നയം 2020 പ്രകാരം ഒരു വർഷത്തെ പരിഷ്കാരങ്ങൾ പൂർത്തീകരിക്കുന്നതിന്റെ ഭാഗമായി പ്രധാനമന്ത്രി ശ്രീ നരേന്ദ്ര മോദി നാളെ (2021 ജൂലൈ 29 ) ന് രാജ്യത്തൊട്ടാകെയുള്ള വിദ്യാഭ്യാസ, നൈപുണ്യ വികസന മേഖലയിലെ നയ നിർമാതാക്കളെയും വിദ്യാർത്ഥികളെയും അധ്യാപകരെയും വീഡിയോ കോൺഫറൻസിംഗ് വഴി അഭിസംബോധന ചെയ്യും. വിദ്യാഭ്യാസ മേഖലയിൽ ഒന്നിലധികം സംരംഭങ്ങളും അദ്ദേഹം ആരംഭിക്കും. പ്രധാനമന്ത്രി അക്കാദമിക് ബാങ്ക് ഓഫ് ക്രെഡിറ്റ് ഉദ്‌ഘാടനം ചെയ്യും., അത് ഉന്നതവിദ്യാഭ്യാസത്തിലെ വിദ്യാർത്ഥികൾക്ക് ഒന്നിലധികം പ്രവേശന, എക്സിറ്റ് ഓപ്ഷനുകൾ നൽകും; പ്രാദേശിക ഭാഷകളിലെ ഒന്നാം വർഷ എഞ്ചിനീയറിംഗ് പ്രോഗ്രാമുകളും ഉന്നത വിദ്യാഭ്യാസത്തിന്റെ അന്താരാഷ്ട്രവൽക്കരണത്തിനുള്ള മാർഗ്ഗനിർദ്ദേശ ങ്ങളും അത് പ്രദാനം ചെയ്യും. ഗ്രേഡ് 1 വിദ്യാർത്ഥികളെ സ്‌കൂൾ പ്രവേശനത്തിന് തയ്യാറെടുപ്പിക്കുന്നതിനുള്ള മൂന്ന് മാസത്തെ വിനോദാധിഷ്ഠിത മൊഡ്യൂളായ വിദ്യാ പ്രവേശും സമാരംഭിക്കും. ദ്വിതീയ തലത്തിൽ ഒരു വിഷയമായി ഇന്ത്യൻ ആംഗ്യഭാഷ; എൻ‌സി‌ആർ‌ടി രൂപകൽപ്പന ചെയ്ത അധ്യാപക പരിശീലനത്തിന്റെ സംയോജിത പ്രോഗ്രാം നിഷ്ഠ 2.0; സിബിഎസ്ഇ സ്കൂളുകളിലെ 3, 5, 8 ഗ്രേഡുകൾക്കായുള്ള യോഗ്യത അടിസ്ഥാനമാക്കിയുള്ള വിലയിരുത്തൽ ചട്ടക്കൂടായ സഫൽ (പഠന നില വിശകലനം ചെയ്യുന്നതിനുള്ള ഘടനാപരമായ വിലയിരുത്തൽ); ആർട്ടിഫിഷ്യൽ ഇന്റലിജൻസിനായി സമർപ്പിച്ചിരിക്കുന്ന ഒരു വെബ്‌സൈറ്റും തുടങ്ങിയവയും പുതിയ സംരംഭങ്ങളിൽപ്പെടും. കൂടാതെ, നാഷണൽ ഡിജിറ്റൽ എഡ്യൂക്കേഷൻ ആർക്കിടെക്ചർ (എൻ‌ഡി‌ഇ‌ആർ), നാഷണൽ എഡ്യൂക്കേഷൻ ടെക്നോളജി ഫോറം (നെറ്റ്എഫ്) എന്നിവയുടെ സമാരംഭത്തിനും ഈ പരിപാടി സാക്ഷ്യം വഹിക്കും. ഈ സംരംഭങ്ങൾ എൻ‌ഇ‌പി 2020 ന്റെ ലക്ഷ്യങ്ങൾ സാക്ഷാത്കരിക്കുന്നതിനുള്ള സുപ്രധാന ചുവടുവെപ്പ് അടയാളപ്പെടുത്തുകയും വിദ്യാഭ്യാസ മേഖലയെ കൂടുതൽ ഊർജ്ജസ്വലവും പ്രാപ്യവും ആക്കും. പഠന [പ്രകൃതി മാറ്റുന്നതിനും വിദ്യാഭ്യാസം സമഗ്രമാക്കുന്നതിനും ആത്മനിർഭർ ഭാരതത്തിന് ശക്തമായ ഒരു അടിത്തറ പണിയുന്നതിനുമുള്ള മാർഗ്ഗനിർദ്ദേശ തത്വശാസ്ത്രമാണ് എൻ‌ഇ‌പി, 2020. ഇരുപത്തിയൊന്നാം നൂറ്റാണ്ടിലെ ആദ്യത്തെ വിദ്യാഭ്യാസ നയമാണിത്, 1986 ലെ മുപ്പത്തിനാലു വർഷം പഴക്കമുള്ള ദേശീയ വിദ്യാഭ്യാസ നയത്തിന് (എൻ‌പി‌ഇ) പകരം വയ്ക്കുന്നു. അഭിഗമ്യത, സമത, ഗുണനിലവാരം , പ്രാപ്തി, ഉത്തരവാദിത്തം എന്നിവയുടെ അടിസ്ഥാന സ്തംഭങ്ങളിൽ നിർമ്മിച്ച ഈ നയം 2030 സുസ്ഥിര വികസനത്തിനായുള്ള അജണ്ട, സ്കൂൾ, കോളേജ് വിദ്യാഭ്യാസം കൂടുതൽ സമഗ്രവും വഴക്കമുള്ളതും മൾട്ടി ഡിസിപ്ലിനറിയും 21-ാം നൂറ്റാണ്ടിലെ ആവശ്യങ്ങൾക്ക് അനുയോജ്യമായതും ഓരോ വിദ്യാർത്ഥിയുടെയും അതുല്യമായ കഴിവുകൾ പുറത്തെടുക്കുന്നതിലൂടെയും ഇന്ത്യയെ ഊർജ്ജസ്വലമായ വിജ്ഞാന സമൂഹമായും ആഗോള വിജ്ഞാന വാൻ ശക്തിയായും മാറ്റാൻ ലക്ഷ്യമിടുന്നു. നാളത്തെ ചടങ്ങിൽ കേന്ദ്ര വിദ്യാഭ്യാസ മന്ത്രിയും പങ്കെടുക്കും.
നാവികസേനാദിനത്തിൽ പ്രധാനമന്ത്രി രാജ്യത്തെ നാവികസേനയ്ക്ക് ആശംസകൾ നേർന്നു

നാവികസേനാദിനത്തിൽ രാജ്യത്തെ നാവികസേന ഉദ്യോഗസ്ഥർക്കും കുടുംബാംഗങ്ങൾക്കും പ്രധാനമന്ത്രി നരേന്ദ്ര മോദി ആശംസകൾ നേർന്നു. പ്രധാനമന്ത്രി ട്വീറ്റിൽ കുറിച്ചതിങ്ങനെ: “നാവികസേനാംഗങ്ങൾക്കും കുടുംബങ്ങൾക്കും നാവികസേനാദിനാശംസകൾ. രാജ്യത്തിന്റെ സമ്പന്നമായ നാവികചരിത്രത്തിൽ നാം അഭിമാനിക്കുന്നു. ഇന്ത്യയുടെ നാവികസേന നമ്മുടെ രാഷ്ട്രത്തെ ഉറപ്പോടെ സംരക്ഷിക്കുകയും വെല്ലുവിളി നിറഞ്ഞ അവസരങ്ങളിൽ മനുഷ്യത്വപരമായ ഇടപെടലുകളിലൂടെ വേറിട്ടുനിൽക്കുകയും ചെയ്യുന്നു.”
ഇന്ത്യാ -റഷ്യ  ഉഭയകക്ഷി വ്യാപാര സാമ്പത്തിക സഹകരണം  വിപുലപ്പെടുത്താനുള്ള  ധാരണാപത്രത്തിന്  കേന്ദ്ര മന്ത്രിസഭയുടെ അംഗീകാരം

വ്യാപാര, സാമ്പത്തിക രംഗങ്ങളിൽ ഇന്ത്യയും റഷ്യൻ ഫെഡറേഷനും തമ്മിൽ ഉഭയകക്ഷി സഹകരണം വിപുലപ്പെടുത്താനുള്ള ധാരണാപത്രം ഒപ്പിടുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രി സഭായോഗം അനുമതി നൽകി. ഇന്ത്യയും റഷ്യയും തമ്മിൽ നിലവിലുള്ള വ്യാപാര സാമ്പത്തിക സഹകരണം വിപുലപ്പെടുത്താൻ ഈ ധാരണാപത്രം വഴിയൊരുക്കും.
മുന്‍ പ്രധാനമന്ത്രി ശ്രീ. അടല്‍ ബിഹാരി വാജ്‌പേയിയുടെ നിര്യാണത്തില്‍ പ്രധാനമന്ത്രി അനുശോചിച്ചു

മുന്‍ പ്രധാനമന്ത്രി ശ്രീ. അടല്‍ ബിഹാരി വാജ്‌പേയിയുടെ നിര്യാണത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. 'നമുക്കു പ്രിയങ്കരനായ അടല്‍ജിയുടെ നിര്യാണത്തില്‍ ഇന്ത്യ ദുഃഖിക്കുന്നു. അദ്ദേഹത്തിന്റെ അന്ത്യം ഒരു യുഗത്തിന് അന്ത്യം കുറിക്കുകയാണ്. അദ്ദേഹം രാജ്യത്തിനായി ജീവിക്കുകയും ദശാബ്ദങ്ങളോളം ശുഷ്‌കാന്തിയോടെ പ്രവര്‍ത്തിക്കുകയും ചെയ്തു. ദുഃഖകരമായ ഈ വേളയില്‍ അദ്ദേഹത്തിന്റെ കുടുംബത്തിന്റെയും ബി.ജെ.പി. ഭാരവാഹികളുടെയും ലക്ഷക്കണക്കിന് ആരാധകരുടെയും ദുഃഖത്തില്‍ പങ്കു ചേരുന്നു. ഓം ശാന്തി. 21ാം നൂറ്റാണ്ടില്‍ ശക്തവും അഭിവൃദ്ധിയുള്ളതും എല്ലാവരെയും ഉള്‍ച്ചേര്‍ത്തുള്ളതുമായ ഇന്ത്യക്ക് അടിത്തറയൊരുക്കിയത് അടല്‍ ജിയുടെ അനുകരണീയമായ നേതൃത്വമാണ്. വിവിധ മേഖലകളില്‍ ദീര്‍ഘദൃഷ്ടിയോടെ അദ്ദേഹം നടപ്പാക്കിയ നയങ്ങള്‍ ഓരോ ഇന്ത്യന്‍ പൗരന്റെയും ജീവിതത്തെ സ്പര്‍ശിച്ചു. അടല്‍ജിയുടെ നിര്യാണം വ്യക്തിപരമായി എനിക്കു പരിഹാരമില്ലാത്ത നഷ്ടമാണ്. അദ്ദേഹത്തെക്കുറിച്ച് എത്രയോ സുന്ദരമായ ഓര്‍മകള്‍ എനിക്കുണ്ട്. എന്നെപ്പോലുള്ള കാര്യകര്‍ത്താക്കള്‍ക്ക് അദ്ദേഹം ആവേശമായിരുന്നു. അദ്ദേഹത്തിന്റെ കൂര്‍മബുദ്ധിയും ശ്രദ്ധേയമായ നര്‍മശക്തിയും ഞാന്‍ പ്രത്യേകമായി ഓര്‍ക്കും. അടല്‍ജിയുടെ അനവരതമായ പരിശ്രമവും പോരാട്ടവുമാണ് ബി.ജെ.പിയെ പടുത്തുയര്‍ത്തിയത്. അദ്ദേഹം ഇന്ത്യയുടെ എല്ലാ ഭാഗങ്ങളിലും സഞ്ചരിച്ച് ബി.ജെ.പിയുടെ സന്ദേശം പ്രചരിപ്പിതിലൂടെയാണ് ദേശീയ തലത്തിലും ഒട്ടേറെ സംസ്ഥാനങ്ങളിലും നിര്‍ണായക ശക്തിയായിത്തീരാന്‍ പാര്‍ട്ടിക്കു സാധിച്ചത്.', തുടര്‍ച്ചയായുള്ള ട്വീറ്റുകളിലൂടെ പ്രധാനമന്ത്രി പറഞ്ഞു. ഇന്നു വൈകിട്ട് 05.05നു മുന്‍ പ്രധാനമന്ത്രി ശ്രീ. അടല്‍ ബിഹാരി വാജ്‌പേയി അന്തരിച്ചതായി ന്യൂഡെല്‍ഹിയില്‍ പ്രവര്‍ത്തിക്കുന്ന ഓള്‍ ഇന്ത്യ ഇന്‍സ്റ്റിറ്റ്യൂട്ട് ഓഫ് മെഡിക്കല്‍ സയന്‍സസ് വാര്‍ത്താക്കുറിപ്പ് പുറപ്പെടുവിച്ചിരുന്നു.
ഗുരുത്വ തരംഗങ്ങളുടെ കണ്ടെത്തലില് പ്രധാനമന്ത്രി സന്തൂഷ്ടി പ്രകടിപ്പിച്ചു; പദ്ധതിയിലുള്പ്പെട്ട ഇന്ത്യന് ശാസ്ത്രജ്ഞരുടെ പങ്കിനെ പ്രകീര്ത്തിച്ചു.

ഗുരുത്വ തരംഗത്തിന്റെ ചരിത്രപരമായ കണ്ടെത്തലില് പ്രധാനമന്ത്രി ശ്രീ. നരേന്ദ്ര മോദി സന്തോഷം പ്രകടിപ്പിച്ചു. ഈ പദ്ധതിയിലുള്പ്പെട്ട ഇന്ത്യന് ശാസ്ത്രജ്ഞരുടെ പങ്കിനെ അദ്ദേഹം പ്രകീര്ത്തിച്ചു. ”ഗുരുത്വ തരംഗത്തിന്റെ ചരിത്രപരമായ കണ്ടെത്തല് പ്രപഞ്ചത്തെ മനസ്സിലാക്കുന്നതിനുള്ള പുതിയ അതിരുകള് തുറന്നിരിക്കുകയാണ്. വെല്ലുവിളി ഉയര്ത്തിയ ഈ അന്വേഷണത്തില് ഇന്ത്യന് ശാസ്ത്രജ്ഞര് നിര്ണ്ണായക പങ്ക് വഹിച്ചതില് അഭിമാനമുണ്ട്. രാജ്യത്തും ഗുരുത്വാതരംഗം കണ്ടെത്താനുള്ള അത്യാധുനിക ശ്രമങ്ങളിലൂടെ അവര് മുന്നോട്ട് പോകുമെന്ന് പ്രതീക്ഷിക്കുന്നു”- പ്രധാനമന്ത്രി ട്വീറ്റ് ചെയ്തു.
രാജ്‌കോട്ട് എയിംസിന് ഡിസംബര്‍ 31ന് പ്രധാനമന്ത്രി തറക്കല്ലിടും

ഗുജറാത്തിലെ രാജ്‌കോട്ടിലെ എയിംസിന് 2020 ഡിസംബര്‍ 31 രാവിലെ 11ന് വിഡിയോ കോണ്‍ഫറന്‍സിംഗിലൂടെ പ്രധാനമന്ത്രി തറക്കല്ലിടും. ഗുജറാത്ത് ഗവര്‍ണര്‍, ഗുജറാത്ത് മുഖ്യമന്ത്രി, കേന്ദ്ര ആരോഗ്യമന്ത്രി, കേന്ദ്ര ആരോഗ്യവകുപ്പ് സഹമന്ത്രി എന്നിവരും തദ്ദവസരത്തില്‍ സംബന്ധിക്കും. പദ്ധതിക്ക് വേണ്ടി 201 ഏക്കര്‍ ഭൂമി നല്‍കിയിട്ടുണ്ട്. ഇതിന്റെ നിര്‍മ്മാണത്തിന് 1195 കോടി രൂപയുടെ ചെലവാണ് കണക്കാക്കിയിരിക്കുന്നത്. ഇത് 2022 മദ്ധ്യത്തോടെ പൂര്‍ത്തിയാകുകയും ചെയ്യും. 750 കിടക്കകളുള്ള അത്യന്താധുനിക ആശുപത്രിയില്‍ 30 കിടക്കകളുള്ള ഒരു ആയുഷ്‌ ബ്ലോക്കും ഉണ്ടാകും. ഇവിടെ 125 എം.ബി.ബി.എസ് സീറ്റുകളും 60 നഴ്‌സിംഗ് സീറ്റുകളും ഉണ്ടാകും.
ആന്ധ്രാപ്രദേശ്, ഛത്തീസ്ഗഢ്, ജാർഖണ്ഡ്, മഹാരാഷ്ട്ര, ഒഡീഷ എന്നീ അഞ്ച് സംസ്ഥാനങ്ങളിലെ  ഗ്രാമങ്ങളിൽ  മൊബൈൽ സേവനങ്ങൾ നൽകുന്നതിനുള്ള യുഎസ്ഒഎഫ് പദ്ധതിക്ക് കേന്ദ്ര മന്ത്രിസഭയുടെ അംഗീകാരം

ആന്ധ്രാപ്രദേശ്, ഛത്തീസ്ഗഢ്, ജാർഖണ്ഡ്, മഹാരാഷ്ട്ര, ഒഡീഷ എന്നീ അഞ്ച് സംസ്ഥാനങ്ങളിലെ വികസനാഭിമുഖ്യമുള്ള ജില്ലകളിൽ മൊബൈൽ സേവനങ്ങൾ ഇനിയും എത്താത്ത ഗ്രാമങ്ങളിൽ അവ നൽകുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അനുമതി നൽകി. ആന്ധ്രാപ്രദേശ്, ഛത്തീസ്ഗഡ്, ഝാർഖണ്ഡ്, മഹാരാഷ്ട്ര, ഒഡീഷ എന്നീ അഞ്ച് സംസ്ഥാനങ്ങളിലായി വികസനാഭിമുഖ്യമുള്ള 44 ജില്ലകളിലെ 7,287 ഗ്രാമങ്ങളിൽ 4ജി അധിഷ്‌ഠിത മൊബൈൽ സേവനങ്ങൾ ലഭ്യമാക്കാൻ പദ്ധതി വിഭാവനം ചെയ്യുന്നു, 5 വർഷത്തെ പ്രവർത്തന ചെലവുകൾ ഉൾപ്പെടെ ഏകദേശം 6,466 കോടി രൂപ ചെലവ് പ്രതീക്ഷിക്കുന്നു . യൂണിവേഴ്സൽ സർവീസ് ഒബ്ലിഗേഷൻ ഫണ്ട് (യുഎസ്ഒഎഫ്) പദ്ധതിക്ക് ധനസഹായം നൽകും. കരാർ ഒപ്പിട്ട ശേഷം 18 മാസത്തിനുള്ളിൽ പദ്ധതി പൂർത്തീകരിക്കുകയും നവംബർ 23 നകം പൂർത്തീകരിക്കുകയും ചെയ്യും. ഈ ഗ്രാമങ്ങളിൽ 4ജി മൊബൈൽ സേവനങ്ങൾ ലഭ്യമാക്കുന്നതുമായി ബന്ധപ്പെട്ട ജോലികൾ നിലവിലുള്ള യുഎസ്ഒഎഫ് നടപടിക്രമങ്ങൾ അനുസരിച്ച് ഓപ്പൺ കോംപറ്റിറ്റീവ് ബിഡ്ഡിംഗ് പ്രക്രിയയിലൂടെ നൽകും. ആന്ധ്രാപ്രദേശ്, ഛത്തീസ്ഗഡ്, ഝാർഖണ്ഡ്, മഹാരാഷ്ട്ര, ഒഡീഷ എന്നീ അഞ്ച് സംസ്ഥാനങ്ങളിലെ വികസനാഭിമുഖ്യമുള്ള ജില്ലകളുടെ വിദൂരവും ബുദ്ധിമുട്ടേറിയതുമായ പ്രദേശങ്ങളിൽ മൊബൈൽ സേവനങ്ങൾ ലഭ്യമാക്കുന്നതിനുള്ള നിലവിലെ നിർദ്ദേശം, സ്വാശ്രയത്വത്തിനും പഠനത്തിനും വിവര- വിജ്ഞാന വ്യാപനത്തിനും ഉപകാരപ്രദമായ ഡിജിറ്റൽ കണക്റ്റിവിറ്റി വർദ്ധിപ്പിക്കും. ഒപ്പം നൈപുണ്യ നവീകരണവും വികസനവും, ദുരന്തനിവാരണം, ഇ-ഗവേണൻസ് സംരംഭങ്ങൾ, വിദ്യാഭ്യാസ സ്ഥാപനങ്ങൾക്ക് അറിവ് പങ്കുവയ്ക്കുന്നതിനും തൊഴിൽ അവസരങ്ങളുടെ ലഭ്യതയ്ക്കും മതിയായ പിന്തുണ നൽകൽ, ആഭ്യന്തര ഉൽപ്പാദനം പ്രോത്സാഹിപ്പിക്കുന്ന ഡിജിറ്റൽ ഇന്ത്യയുടെ കാഴ്ചപ്പാട് നിറവേറ്റൽ മുതലായവയും ആത്മനിർഭർ ഭാരതിന്റെ ലക്ഷ്യങ്ങളുടെ പൂർത്തീകരണവും സാധ്യമാക്കും.